Afrodizija
Afrodizija je bio mali starogrčki helenistički grad u historijskoj i kulturnoj regiji Karija, na području zapadne Anadolije, u Turskoj. Nalazi se u blizini naselja Geyre, oko 100 km istočno od obale Egejskog mora i 230 km jugoistočno od Izmira. Afrodizija je dobila ime po Afroditi, grčkoj boginji ljubavi, koja je ovdje imala svoj jedinstveni kultni lik, Afroditu Afrodizijsku. Prema Sudi, bizantijskoj enciklopediji, prije nego što je grad postao poznat kao Afrodizija (oko 3. vijeka p.n.e.) imao je još tri ranija naziva: Lelégōn Pólis, Megálē Pólis i Ninóē. Nešto prije 640. godine, u kasnoantičkom periodu kada je grad bio u sastavu Bizantijskog Carstva, grad je preimenovan u Stauroúpolis. 2017. godine upisan je na UNESCO-ov popis svjetske baštine.